Temapakke «Liv og død», veke 6:

Undervegsvurdering – korte skriveoppgåver

**Til læraren**

Denne veka kan de øve på korte skriveoppgåver, som elevane får ei undervegsvurdering av, før det kjem eit større skriftleg arbeid med vurdering i slutten av perioden. Oppgåvene er nivådelt, der nivå 1 er enklast og nivå 2 er litt vanskelegare. Vurderingsskjemaet kan tilpassast. Tanken er at elevane får ei kort undervegsvurdering og tilbakemelding frå medelevar, som dei tek med seg vidare.

**Oppgåve 1 (nivå 1)**

**Tekstar:** Henrik Wergeland (1845): «Til min gyllenlakk» og Karl Ove Knausgård: *Min kamp* (utdrag)

Kva for verkemiddel blir brukt i dei to tekstane for å få fram temaet død?

Skriv to avsnitt der du gjer greie for to verkemiddel, eitt verkemiddel per avsnitt. Hugs å underbygge med sitat. Målet er å skrive gode og presise avsnitt, med temasetning, kommentarsetningar og avsluttande setning. Du skal i tillegg variere tekstbindarane i avsnitta, slik at dette flyt godt. Sjå s. 16 i læreboka.

**Oppgåve 2 (nivå 2)**

Vel to tekstar frå desse vekene. Det skal vere ein ny og ein gammal tekst.

Korleis blir liv og død framstilt i tekstane?

Skriv to avsnitt der du samanliknar tekstane. Hugs å underbygge med sitat. Målet er å skrive gode og presise avsnitt, med temasetning, kommentarsetningar og avsluttande setning. Du skal i tillegg variere tekstbindarane i avsnitta, slik at dei flyt godt. Sjå s. 16 i læreboka.

**Skrivetips til begge oppgåvene**

* Bruk kapittel 1 «Skrivehjelp». Sjå s. 16–19 for tips til gode avsnitt og tekstbindarar.
* Hjelp til omgrep: Sjå omgrepslista som ligg i temapakka, for forklaringar og eksempel på korleis du kan skrive om omgrepa som du vel.

**Undervegsvurderingsskjema**

|  |  |  |  |
| --- | --- | --- | --- |
|  | **Jobb vidare med dette** | **Topp! Dette fiksar du** | **Kommentar** |
| Temasetning, kommentarsetning og avsluttande setning |  |  |  |
| Konkrete eksempel frå teksten |  |  |  |
| Forklarer funn |  |  |  |
| Teksten er delt inn i avsnitt |  |  |  |
| Variert bruk av tekstbindarar |  |  |  |
| Til oppgåve 1:  Gjer greie for verkemiddel |  |  |  |
| Til oppgåve 2:  Får fram likskapar og ulikskapar på ein tydeleg måte |  |  |  |